CELEX: C2006/326/35
Language: sk
Date: 2006-12-30 00:00:00
Title: Vec C-345/05: Rozsudok Súdneho dvora (druhá komora) z  26. októbra 2006 – Komisia Európskych spoločenstiev/Portugalská republika (Nesplnenie povinnosti členským štátom — Daňová právna úprava — Podmienky oslobodenia príjmu získaného odplatným prevodom nehnuteľností od dane — Články 18 ES, 39 ES a 43 ES — Články 28 a 31 Dohody o Európskom hospodárskom priestore — Koherencia daňového systému — Politika bývania)

30.12.2006   
            
            
               SK
            
            
               Úradný vestník Európskej únie
            
            
               C 326/18
            
         Rozsudok Súdneho dvora (druhá komora) z 26. októbra 2006 – Komisia Európskych spoločenstiev/Portugalská republika
   (Vec C-345/05) (1)
   
   (Nesplnenie povinnosti členským štátom - Daňová právna úprava - Podmienky oslobodenia príjmu získaného odplatným prevodom nehnuteľností od dane - Články 18 ES, 39 ES a 43 ES - Články 28 a 31 Dohody o Európskom hospodárskom priestore - Koherencia daňového systému - Politika bývania)
   (2006/C 326/35)
   Jazyk konania: portugalčina
   Účastníci konania
   
      Žalobkyňa: Komisia Európskych spoločenstiev (v zastúpení: R. Lyal a M. Afonso, splnomocnení zástupcovia)
   
      Žalovaná: Portugalská republika (v zastúpení: L. Fernandes a J. Menezes Leitão, splnomocnení zástupcovia)
   Predmet veci
   Nesplnenie povinnosti členským štátom – Porušenie článkov 18 ES, 39 ES, 43 ES a 56 ods. 1 ES a článkov 28, 31 a 40 Dohody o EHP – Vnútroštátna právna úprava podmieňujúca oslobodenie od dane príjmu získaného odplatným prevodom nehnuteľného majetku určeného na vlastné a stále bývanie daňovníka alebo jeho rodiny podmienkou, že tento príjem je opätovne investovaný do nadobudnutia nehnuteľného majetku nachádzajúceho sa na vnútroštátnom území
   Výrok rozsudku
   
               1.
            
            
               Ponechaním v platnosti daňovej právnej úpravy, akou je článok 10 ods. 5 Zákonníka o dani z príjmu fyzických osôb, ktorá podriaďuje oslobodenie príjmu získaného odplatným prevodom nehnuteľného majetku určeného na vlastné a trvalé bývanie daňovníka alebo jeho rodiny od dane podmienke, že získaný príjem bude opätovne investovaný do nadobudnutia nehnuteľného majetku na portugalskom území, si Portugalská republika nesplnila povinnosti, ktoré jej vyplývajú z článkov 18 ES, 39 ES, 43 ES, ako aj z článkov 28 a 31 Dohody o Európskom hospodárskom priestore z 2. mája 1992.
            
         
               2.
            
            
               Portugalská republika je povinná nahradiť trovy konania.
            
         
      (1)  Ú. v. EÚ C 281, 12.11.2005.